નર્મદા જિલ્લાના જીઓરપાટી ગામે આવેલાં શનિદેવ મંદિર, ઝુંડાના ઝુંડા હનુમાન, રાજપીપળાના હનુમાન ધર્મેશ્વર મંદિર સહિ‌તમાં હનુમાન જયંતિની હર્ષોલ્લાસથી ઉજવણી કરાઇ હતી. હાંસોટ, ઝઘડિયા, વાલિયા, નેત્રંગ, આમોદ, વાગરા, જંબુસર, દેડિયાપાડા, સાગબારા, સેલંબા, તિલકવાડા, રાજપારડી સહિ‌તના પંથકમાં પણ પૌરાણિક અને પ્રસિદ્ધ મંદિરોમાં હનુમાન જયંતિની દબદબાભેર ઉજવણી કરાઇ હતી. ચૈત્રી પૂનમ, હનુમાન જયંતિ અને શનિવારના સુભગ સમન્વયના કારણે શ્રધ્ધાળુઓમાં પણ અનેરો ઉત્સાહ જોવા મળ્યો હતો.